Indijski paun
<s>Indijski paun ili plavi paun (), je vrsta pauna iz Južne Azije, ali je raširena i u mnogim drugim delovima sveta.</s>

<s>Muški paun je pretežno plav i najpoznatiji je po perju koje na sebi sadrži okca živopisnih boja.</s><s>To je najbolje vidljivo u trenucima kada podiže svoje perje sa ciljem privlačenja ženki.</s><s>Uprkos dužini i veličini tog perja, paunovi su i dalje sposobni da lete.</s><s>Ženke sa druge strane nemaju toliko dugačko perje, imaju perje zelene boje ispod vrata i braon perje po telu.</s><s>Indijski paunovi u divljini obično žive u šumama, te se hrane jagodičastim voćem, žitaricama, ali ponekad i zmijama, gušterima i sitnim glodavcima.</s><s>Ispuštaju veoma glasan zvuk zbog kojega ih je veoma lako pronaći.</s><s>U šumskim oblastima također služi kao upozorenje da je predator u blizini.</s><s>Uglavnom žive u malim grupama te pokušavaju pobeći pešice kroz nisku travu, izbegavajući letenje.</s>

<s>O funkciji paunovog repa se raspravljalo više od jednog veka.</s><s>U 19. veku, Čarls Darvin je dao svoju teoriju.</s><s>Njegovo kasnije objašnjenje jeste seksualna selekcija.</s><s>Usprkos tome što je ova teorija jako popularna, još uvek nije u potpunosti prihvaćena.</s><s>U 20. veku, Amoc Zahavi je tvrdio da je rep hendikep.</s><s>Uprkos opsežnim istraživanjima, mišljenja ostaju podeljena.</s>

<s>Paun se proslavio u indijskoj i grčkoj mitologiji i predstavlja nacionalnu pticu Indije.</s>

<s>Taksonomija i imenovanje 
Karl fon Line je u svom radu Systema Naturae iz 1758. godine, dodelio indijskom paunu ime Pavo cristatus (znači „šiljati paun” na latinskom jeziku).</s>

<s>Najranija upotreba reči na engleskom jeziku je iz oko 1300. godine.</s><s>Sadašnji pravopis je uspostavljen krajem 17. veka.</s><s>Džefri Čoser je koristio izraz „ponosan kao paun” koja se odnosila na ponosnu i uvredljivu osobu u svome epu pod nazivom „Troil i Kresida ()”.</s>

<s>Grčka reč za pauna bila je „taos” i bila je povezana sa perzijskom rečju „tavus”.</s>

<s>Opis</s>

<s>Mužijaci indijskog pauna su ptice veće veličine, od kljuna do repa su dužine od 100 do 115 cm i na samom kraju odrastanja narastu od 195 do 225 cm i dostignu težinu od 4 do 6 kg.</s><s>Ženke su manje dužine od oko 95 cm i težine 2,75 - 4 kg.</s><s>Indijski paunovi su među najvećim i najtežim predstavnicima porodice Phasianidae.</s><s>Mužijaci imaju metalik plavo perje sve do kljuna, perje glave je veoma kratko.</s><s>Ispod i iznad očiju imaju malene delove bez perja, samo bela koža.</s><s>Na leđima se nalazi zeleno perje sa crnim i bakrenim oznakama.</s><s>Rep je tamno braon, te kada uzdignu perje može se videti kako se sastoji od obojanih kružnica.</s><s>Donja strana je tamno zelena te postaje tamnija ka repu.</s><s>U šumama, njihovi pozivi često ukazuju na prisustvo predatora kao što je tigar.</s>

<s>Odrasla ženka ima ružičasto-smeđu glavu sa grebenom kao i kod mužjaka, ali su vrhovi obojeni zelenom bojom.</s><s>Gornji deo tela je smeđe boje.</s><s>Veći deo tela, uključujući i rep su tamno braon boje.</s><s>Donji deo vrata je metalik zelene boje i perje na grudima je tamno smeđe sa sjajnim zelenim delovima.</s><s>Mladunci nemaju izraženu boju već imaju braon perje.</s><s>Muški mladunci izgledaju kao ženke, ali su krila kestenjasta.</s>

<s>Mutacije i hibridi</s>

<s>Postoji nekoliko mutacija boja indijskog pauna.</s><s>Retko se javljaju u divljini, ali selektivno uzgajanje ih čini uobičajenim u zarobljeništvu.</s><s>Crno-ramena ili japanska mutacija u početku se smatrala za podvrstu od P. c. nigripennis (ili čak vrstom), i bila je poznata tema tokom Darvinovog vremena.</s><s>Međutim, to je samo slučaj genetske varijacije unutar populacije.</s><s>U ovoj mutaciji, odrasli mužijak je melanističan (Mezanizam je prekomerna pigmentacija ili masivno odlaganje melanina) sa crnim krilima.</s>

<s>Mladunčad je kremasto bele boje.</s><s>Ostale varijacije obuhvataju šarene boje, a sve su rezultat alelne varijacije u specifičnim lokusima.</s>

<s>Staništa 
Indijski paun je nastanjen na Indijskom podkontinentu i nalazi se u suvim šumskim predelima Šri Lanke.</s><s>U južnoj Aziji, nalazi se uglavnom ispod nadmorske visine od 1.800 metara, a u retkim slučajevima na oko 2.000 metara nadmorske visine.</s><s>Nastanjuje se u vlažnim i suvim listopadnim šumama, ali se može prilagoditi životu u kultivisanim područjima i okolnim ljudskim naseljima i obično se nalazi tamo gde je dostupna voda.</s><s>U mnogim delovima severne Indije, oni su zaštićeni verskim postupcima.</s><s>Neki su sugerisali da ih je Aleksandar Veliki uveo u Evropu, dok drugi kažu da je ptica došla do Atine do 450. godine pre nove ere ili da je možda i ranije uvedena.</s><s>Od tada je indijski paun uveden u mnoge druge delove sveta i postao je divlja životinja u nekim oblastima.</s>

<s>Pored svog staništa u Indiji, pticu su ljudi uveli u SAD, Meksiko, Honduras, Kolumbiju, Gvajanu, Surinam, Brazil, Urugvaj, Argentinu, Južnu Afriku, Portugal, Madagaskar, Mauricijus, Reunion, Indoneziju, Papuu Novu Gvineju, Australiju, Hrvatsku (Split, ostrvo Lokrum) i drugde.</s><s>U drugim slučajevima, poznato je da su Indijski paunovi u stanju da se prilagode žestijim klimatskim uslovima, kao što su one u severnoj Kanadi.</s><s>Ova vrsta je zabeležena od strane lovaca još daleko na severu iznad Hantsvila.</s>

<s>Ponašanje i ekologija</s>

<s>Paunovi su najpoznatiji po muškom ekstravagantnom perju koje se, uprkos činjenici da rastu iz leđa, smatraju repom.</s><s>Boje nisu rezultat bilo kakvih zelenih ili plavih pigmenata, već iz mikrostrukture perja i rezultirajućih optičkih fenomena.</s><s>Dugo perje kod mužijaka razvija se tek posle druge godine života.</s><s>Potpuno razvijeni repovi se nalaze kod ptica starijih od četiri godine.</s><s>U severnoj Indiji, indijskim paunovima repovi počinju da rastu u februaru, a krajem avgusta u vreme mitarenja ih gube.</s>

<s>Paunovi proizvodi glasne pozive posebno u sezoni parenja.</s><s>Skoro sedam različitih varijanti poziva su identifikovane, osim šest alarmnih poziva koje obično proizvode oba pola.</s>

<s>Paunovi u grupama tokom noći borave na visokom drveću, ali ponekad mogu koristiti kamenje, zgrade ili stubove.</s><s>U šumi izabiru visoka drveća na strmim obalama reke.</s>

<s>Razmnožavanje 
Paunovi su poligamni, a sezona razmnožavanja traje dugo, ali čini se kako zavisi od kiša.</s><s>Paunovi obično dostignu seksualnu zrelost u dobi od 2 do 3 godine.</s><s>Mužjaci jedni pored drugih održavaju male teritorije i dozvoljavaju ženkama da ih posete.</s><s>U nekim trenucima, ženke ne favorizuju određene mužijake.</s><s>Mužijaci tokom udvaranja podižu svoj rep.</s><s>Krila drže polu otvorena i periodično vibriraju dugim perjem koje proizvodi zvuk.</s>

<s>Hranjenje 
Uglavnom jedu seme, insekte, voće, male sisare i gmizavce.</s><s>Ponekad se hrane malim zmijama, ali se ne približavaju većima.</s><s>Na selu naročito jedu useve i baštenske biljke.</s>

<s>Galerija</s>

<s>Izvori</s>

<s>Literatura</s>

<s>Spoljašnje veze 
 BirdLife Species Factsheet 
 gbwf.org – India Blue Peafowl 
 Indian peafowl videos, photos & sounds 
 Watch more peacock (Pavo cristatus) video clips from the BBC archive on Wildlife Finder
 First recorded breeding in the wild in Africa
Ostali projekti</s>

<s>Fazanke
Fauna Bangladeša
Fauna Butana
Fauna Indije
Fauna Nepala
Fauna Pakistana
Fauna Šri Lanke
Ptice Azije</s>

